Menara Oriental Pearl

Menara Oriental Pearl merupakan menara komunikasi di Shanghai. Pembinaan bermula pada 1991 dan siap dibina pada 1994. Dengan ketinggian 468 m (1,535 ka), ia adalah struktur tertinggi di China sejak 1994 hingga 2007, sebelum ia dikalahkan oleh Pusat Kewangan Dunia Shanghai. Ia juga pernah menjadi menara tertinggi di Asia. Kini, ia merupakan menara ke-lima tertinggi di dunia dan kedua tertinggi di China selepas Menara Canton.

Kebakaran pada 2010
Pada 13 April 2010, puncak antena pada ketinggian 468 m menara terbakar pada sekitar pukul 2 pagi. Bagaimanapun, kebakaran tersebut berjaya dipadamkan oleh pasukan bomba. Punca kebakaran tersebut dipercayai akibat panahan kilat yang bertubi-tubi.

Galeri
Pandangan pada Waktu Siang
Pandangan pada Waktu Malam
Pandangan dalam Menara